
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO 
DĖL KRETINGOS RAJONO SAVIVALDYBĖS ILGALAIKIO MATERIALIOJO TURTO PERDAVIMO VALDYTI IR NAUDOTIS PANAUDOS PAGRINDAIS VIEŠAJAI ĮSTAIGAI „PLAČIAJUOSTIS INTERNETAS“

2026 m. rugpjūčio    d.
Kretinga

1. Parengto sprendimo projekto tikslas ir uždaviniai. 
Perduoti viešajai įstaigai „Plačiajuostis internetas“ panaudos pagrindais neatlygintinai valdyti ir naudotis 10 metų laikotarpiui įstatuose nurodytoms veikloms vykdyti Kretingos rajono savivaldybei nuosavybės teise priklausantį ilgalaikį materialųjį turtą: 5,00 kv. m ploto negyvenamąsias patalpas, esančias Savanorių g. 29A, Kretingos m., 6,04 kv. m ploto (dalį patalpos, kurios bendras plotas 24,15 kv. m) negyvenamąją patalpą, esančią Mokyklos g. 3-1, Kartenos mstl., Kartenos sen., Kretingos r., 7,89 kv. m ploto negyvenamąją patalpą, esančią Mokyklos g. 5, Kūlupėnų k., Kūlupėnų sen., Kretingos r., 6,37 kv. m ploto negyvenamąją patalpą, esančią M. Valančiaus g. 5, Salantų m., Kretingos r., 8,28 kv. m ploto negyvenamąsias patalpas, esančias Raguvos g. 1-1, Raguviškių k., Žalgirio sen., Kretingos r., 3,82 kv. m ploto negyvenamąją patalpą, esančią Laukžemės g. 9-1, Darbėnų mstl., Darbėnų sen., Kretingos r.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Vadovaujantis Kretingos rajono savivaldybės tarybos 2016 m. rugsėjo 29 d. sprendimu Nr. T2-266 „Dėl negyvenamųjų patalpų panaudos“ viešajai įstaigai „Plačiajuostis internetas“ panaudos pagrindais neatlygintinai buvo suteiktos patalpos, kuriose įrengti plačiajuosčio ryšio linijų prieigos terminaliniai mazgai ir sumontuota įranga, kuri suteikia galimybes teikti modernias elektroninių ryšių paslaugas atitinkamoje vietovėje.
[bookmark: _Hlk232019665]Viešoji įstaiga „Plačiajuostis internetas“ 2026 m. rugpjūčio 11 d. pateikė prašymą „Dėl savivaldybės turto perdavimo pagal panaudos sutartį“, kuriuo prašoma suteikti Kretingos rajono savivaldybei nuosavybės teise ilgalaikį materialųjį turtą: 5,00 kv. m ploto negyvenamąsias patalpas, esančias Savanorių g. 29A, Kretingos m., 6,04 kv. m ploto (dalį patalpos, kurios bendras plotas 24,15 kv. m) negyvenamąją patalpą, esančią Mokyklos g. 3-1, Kartenos mstl., Kartenos sen., Kretingos r., 7,89 kv. m ploto negyvenamąją patalpą, esančią Mokyklos g. 5, Kūlupėnų k., Kūlupėnų sen., Kretingos r., 6,37 kv. m ploto negyvenamąją patalpą, esančią M. Valančiaus g. 5, Salantų m., Kretingos r., 8,28 kv. m ploto negyvenamąsias patalpas, esančias Raguvos g. 1-1, Raguviškių k., Žalgirio sen., Kretingos r., 3,82 kv. m ploto negyvenamąją patalpą, esančią Laukžemės g. 9-1, Darbėnų mstl., Darbėnų sen., Kretingos r., kurios reikalingos įstatuose nurodytoms veikloms vykdyti, t. y. sukurti plačiajuosčio duomenų perdavimo prieigą kaimiškųjų seniūnijų viešo sektoriaus institucijoms ir sudaryti prielaidas teikti plačiajuosčio duomenų perdavimo paslaugas kaimiškųjų vietovių bendruomenių nariams. Panaudos sutartis dėl 5,00 kv. m ploto negyvenamųjų patalpų baigiasi 2026 m. rugsėjo 30 d., kitų likusių panaudos sutarčių pabaigos terminas – 2026 m. spalio 31 d. Pateikti Kretingos rajono kultūros centro ir Kretingos rajono Darbėnų gimnazijos sutikimai dėl patalpų, kurias patikėjimo teise valdo minėtos įstaigos, panaudos.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punkte numatyta, kad savivaldybei nuosavybės teise priklausantis turtas gali būti perduodamas viešosioms įstaigoms, kurios pagal Lietuvos Respublikos viešojo sektoriaus atskaitomybės įstatymą laikomos viešojo sektoriaus subjektais. VšĮ „Plačiajuostis internetas“ pagal Lietuvos Respublikos viešojo sektoriaus atskaitomybės įstatymą laikomas viešojo sektoriaus subjektu.
Vadovaujantis Poveikio konkurencijai ir atitikties valstybės pagalbos reikalavimams vertinimo tvarkos aprašo, patvirtinto Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl Valstybės turto perdavimo panaudos pagrindais laikinai neatlygintinai valdyti ir naudotis“ (Lietuvos Respublikos Vyriausybės 2020 m. kovo 25 d. nutarimo Nr. 307 redakcija), 2 punktu, atliktas Poveikio ir atitikties vertinimas, užpildant Poveikio konkurencijai ir atitikties valstybės pagalbos reikalavimams vertinimo klausimyną (pridedama).
3. Kokių rezultatų laukiama.
Viešajai įstaigai „Plačiajuostis internetas“ perdavus Kretingos rajono savivaldybei nuosavybės teise priklausantį ilgalaikį materialųjį turtą bus sudaryta galimybė teikti plačiajuosčio duomenų perdavimo paslaugas kaimiškųjų vietovių bendruomenių nariams.
4. Lėšų poreikis ir šaltiniai.
Patalpų perdavimui Savivaldybės biudžeto lėšų nereikės. 
5. Kiti sprendimui priimti reikalingi pagrindimai, skaičiavimai ar paaiškinimai. 
Nėra.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės aktuose nenumatytas teisės akto projekto antikorupcinis vertinimas.
7. Projekto autorius ar autorių grupės. 
Vietinio ūkio ir turto valdymo skyriaus vyr. specialistė S. Baublienė.

